Tzaneen-man verkrag glo stiefdogtersArgieffoto Lt.kol. Moatshe Ngoepe, woordvoerder van die polisie, het gesê die man word daarvan beskuldig dat hy sy twee stiefdogters, onderskeidelik agt en 11 jaar oud, sedert April vanjaar verskeie kere verkrag het. “Hy het die meisies glo in die dag verkrag, wanneer hul ma by die werk was. Hy het hulle glo verkrag wanneer hulle van die skool af gekom het en het glo gedreig om hulle dood te maak indien hulle iemand daarvan vertel.” Volgens Ngoepe het die beweerde verkragtings verlede week aan die lig gekom, waarna ŉ saak by die polisie aanhangig gemaak is. Die verdagte sal Maandag in die Lenyenye-landdroshof verskyn op aanklag van verkragting en verset teen arrestasie. Ngoepe het gesê die verdagte het hom glo verset toe die polisie hom by ŉ taxistaanplek in Tzaneen in hegtenis wou neem. ŉ Wenk van die publiek het die polisie na die taxistaanplek gelei.